2013 blev det bedste år nogensinde for LandboNord, der kommer ud af året med det bedste resultat til dato - et overskud på 7,3 millioner kroner. Det er en fremgang på 40 procent i forhold til resultatet i 2012. - Faktisk kan vi i 2013 se fremgang inden for stort set alle vores forretningsområder - det er meget tilfredsstillende, siger Uffe Bertelsen, der er administrerende direktør i LandboNord. Det gode resultat betyder samtidig gevinst hos de 1.300 medlemmer af LandboNord, der kan se frem til et udbytte på 3,5 millioner kroner. - Det skal være attraktivt at være medejer af LandboNord, og det er klart, at det skal komme vores ejere til gode, når vi laver et godt resultat, siger Uffe Bertelsen. Overskuddet kommer af en samlet omsætning på 137 millioner. Det er en fremgang på 6,8 millioner fra året før, og direktøren forventer at omsætningen stiger yderligere i 2014 til 150 millioner kroner.
LandboNord kommer ud af 2013 med et overskud på 7,3 millioner kroner, og det er det bedste resultat nogensinde.